Sauli Niinistö

Sauli Niinistö( 紹利·倪尼斯托 ) 
Mntucing hngkawas 1948 idas 8 jiyax 24 ka Sauli Niinistö ga, empklaw ka hiya.

Bukung klwaan Finland ta sayang o kiya ka Sauli Niinistö, pnaah hngkawas 2012 idas 3 jiyax 1 pnrajing kmlawa klwaan.

 Sauli Väinämö Niinistö（紹利·倪尼斯托） 
Sauli Väinämö Niinistö (kari Finland:Sauli Väinämö Niinistö, phnang kari Finland:kngkawas 1948 idas8 diyax 24－),Finland Seyji jnwu, Finland Minjoku Ryeynhe Tangci, Soto Finland saya. Kngkawas 2012 idas 3 psdhuwan phiyu Soto. Kiya ka snpeyyah kngkawas 1956 dhuq saya mwaya bay Tunarac Palic Soto. Mniq kngkawas 2018 idas 1 diyax 28 cida muda Soto seyngkyo,Sauli Väinämö Niinistö pa wada mangal 62.7% hyo ryu mbiyax mangal seyngkyo mi lmutuc qpahun Sotodungan.    

 Kndusan niya seyji（政治生涯） 
縮圖|Kngkawas 2017 idas 8 diyax 28  cida Sauli Väinämö Niinistö u tuhuy  Amirika Soto  Danaid Trump mtqita  dqras.    
Kngkawas 1987 cida Sauli Väinämö Niinistö pa wada wewan ngalan rmirihTuiwil hunac Finland Cyu na Finland Kwohuy giying, kngkawas 1994 dhuq kngkawas 2001u ngalan Finland  Minjoku Ryeynhe Tangcusi.  

Sauli Väinämö Niinistö pa mntaxa ryus, snpeyyah kngkawas1996 dhuq  kngkawas 2003 cida Sauli Väinämö Niinistö u ngalan Caycngbu Bucyo, kiya u mniq kngkawas 2006 Soto seyngkyo cida u rmirih Ryeynhe Tang tumal seyngkyo. Kngkawas 2007 dhuq kngkawas 2011 cida u ngalan Gikay Gicyo.Snpeyyah kngkawas 2002 prading Sauli Väinämö Niinistö u nngalan Oco Jnmin Tang Jongyu Cusi uri.Sauli Väinämö Niinistö u nngalan Finland Mtur Boru Syeyhuy Cusi uri.       

Sauli Väinämö Niinistö pa mniq kngkawas 2012 idas1 diyax 22 na tumn1 Soto seyngkyo cida, Sauli Väinämö Niinistö mniq 8 hiyi hosweynjn u wada mangal37.0% hyo ryu mi tu1 ka hiya, bukuy daw mtuhuy mnangal hyo tu2 niya (18.8%)  snpeyyah  Tuiwil Palic Msama Ryeynmong na Peka Hawisto mtmay idas 2 diyax 5 ka tumn2 meytaq hyo muda pnsung, kiya u wada 62.6% mi 37.4% ka hiti balay mi wada mbiyax ka hiya. Sauli Väinämö Niinistö pa  mniq kngkawas 2012 idas 3 diyax 1mndungus bay psdhu phyuwan Soto Finland. Sauli Väinämö Niinistö pa wada knkana Finland mk56 knkawas dhuq saya u mwaya balay taxa Tunarac Palic na Soto, kiya uri mi Soto mi Congri u mntna Tunarac Palic cngtang kana.                       

 Qnita niya quri seyji ( 政治觀點) 
縮圖|Kngkawas 2017 idas 11 diyax 6  cida Sauli Väinämö Niinistö mniq  Helsinki tuhuy  Amirika Kwohwangbu  Bucyo James Mattis mtqita dqras.  
Sauli Väinämö Niinistö u  spuda niya “Ccan Cyeyci” rmngaw ka mnqnita niya seyji (kari Finland: porvari) dmuwi kari niyi muda pkla kari. Mniq kngkawas 2005 muda psiling kari cida muda pkla kari niyi mi pspuwan niya Seyji Turanac Palic mi msdurux lnglungan mi ini sliq sediq na Kejn Cuyi  spltudan niya kana.   

Mniq kngkawas 2012 kcka Soto seyngkyo ka Sauli Väinämö Niinistö pa muda pklakari hiya u iyux muda palix biyax Soto muda psruwa cumi qnnaqah sediq.Mniq iyax qmpah Soto cida u muru quri kari niyi ka hiya uri, mniq tu1 knkawas qpahun niya Soto cida pa wana taxa ka wada niya srwanan cumi. Sauli Väinämö Niinistö u   muda pkla  kari hiya u  dmkuh dmuwi  2 kari tmsa  sapah pyasan  (mniq Finland,  kari Finland mi kari  Sweden u  mntna kari ddiyun seyhu  kana,  pyasan tukcka  mi  pyasan tutiping  pa kasi ka  muda smluhay  pusu kari  nanaq minjoku  mi kasi  ka muda smluhay kari 1 ddiyun  seyhu uri). Sauli Väinämö Niinistö u  hantay Tongsing  Msturung, ana  so hiya  u kmkuh  biyax Tongsing  Panryu u  dmuwi mtna  hangan  mi dmanga  laqi. Hiya  u dmkuh  Anles, binaw  kasi ka  niqan mdhu  bay pnwaya horicu.          

Quri so uuda Finland tumal Tudaya Pnsdhuwan ka Sauli Väinämö Niinistö u mniq kngkawas 2012 cida muda seyngkyo cida rmngaw qnita niya hiya u ini dhuq ka diyax nina. Qnita Sauli Väinämö Niinistö pa  Finland u  kasi ka  mniq kcka  snrwanan niya nniqan Tudaya Pnsdhuwan pttuku biyax qmlahang Oco msupu qmpah . Ya mptumal Tudaya Pnsdhuwan u kasi ka spuda  Cweynmin Kongto meytaq hyo muda keytey niya. Mangal Soto daw uxay mpniq iyax qpahun niya Soto muda pprngaw quri uuda mptumal Tudaya Pnsdhuwan,kiya mi dmkuh Omong msupu qmlahang               

cngce ka pkrana dungan.               

Mniq quri kcka keyjay cngce pa Sauli Väinämö Niinistö u dmudul mlu, qmpah mi  snburah  qqpahan.  Qnita Sauli Väinämö Niinistö pa  malan ka  kngkawas qpahun  u, malu mray  so plihun  ka diyax  ppyasan payan  tubeyhing  mi malu  dmuwi dmka diyax  qmpah ka  wada taygo  na sediq  muda  psbalay.  Mniq kngkawas 2012 kcka seyngkyo cida pa hiya u muda meysa pchdil pcahu quri ini puru waya psangay qpahun, binaw niyi u wada hantay ka konghuy.                    

 Kndusan niya nanaq（個人生活） 
縮圖
Sauli Väinämö Niinistö pa tuhuy Tu1 qridin niya Marja-Leena Niinistö (Marja-Leena Niinistö , pusu hangan   tama bubu  niya ka  Alanko) mniq kngkawas 1974 msturung,dhiya u niqan 2 laqi snaw: Nuutti (mntuting kngkawas 1975) mi Matias (mntuting kngkawas 1980). Marja -Leena u mniq kngkawas 1995 idas cida wada mnrdang pnstatuk rulu.   

Mniq ngalan Bucyo iyax cida, murux snaw cida ka hiya, Sauli Väinämö Niinistö u mntuhuy snpeyyah Tukcka Tang na Kwohuy qridin giying Tanja Karpela (kngkawas 2003 dhuq kngkawas 2007 ngalan 2007 ngalan Bucyo) niqan kancyo  dha. Mniq so kcka biyax nripan nganguc daw, ddha dha u mnniq kngkawas 2003 teykong , binaw mniq kngkawas 2004 ptalax dungan.     

Kngkawas  2009 idas1 cida Sauli Väinämö Niinistö pa  tuhuy Yeni.      

Sauli Väinämö Niinistö ka 2004 Ucilung India Beyhing Runu na Mnngari Mudus. Cida u wisu mniq Thailand Khaolak tuhuy laqi niya snaw Matias msupu mdakil pusu uruc deyngki qduriq mmeyras  ucilung.         

 Pnyahan bnatas(資料來源) 
Snakun:Truku
 List of current heads of state and government